CELEX: 32019D2252
Language: fi
Date: 2019-12-17 00:00:00
Title: Komission päätös (EU) 2019/2252, annettu 17 päivänä joulukuuta 2019, ehdotetusta kansalaisaloitteesta Stop Finning – Stop the trade (Lopettakaa eväpyynti – lopettakaa kauppa) (tiedoksiannettu numerolla C(2019) 9203) (Ainoastaan englanninkielinen teksti on todistusvoimainen)

30.12.2019   
               
               
                  FI
               
               
                  Euroopan unionin virallinen lehti
               
               
                  L 336/312
               
            
         KOMISSION PÄÄTÖS (EU) 2019/2252,
         annettu 17 päivänä joulukuuta 2019,
         ehdotetusta kansalaisaloitteesta ”Stop Finning – Stop the trade” (”Lopettakaa eväpyynti – lopettakaa kauppa”)
         
            
               (tiedoksiannettu numerolla C(2019) 9203)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Ehdotetun kansalaisaloitteen ”Stop Finning – Stop the trade” (”Lopettakaa eväpyynti – lopettakaa kauppa”) kohde liittyy seuraavaan: ”Vaikka evien poistaminen EU:n aluksilla ja EU:n aluevesillä on kielletty ja hait on purettava aluksista siten, että evät ovat luonnollisesti kiinni, EU on yksi suurimmista evien viejistä ja maailman eväkaupan merkittävä kauttakulkukeskus.”
                  
               
                     (2)
                  
                  
                     Ehdotetun kansalaisaloitteen tavoitteet liittyvät seuraavaan: ”EU on merkittävä toimija haiden hyödyntämisessä ja koska merellä tehtävät tarkastukset ovat niukkoja, eviä pidetään edelleen laittomasti hallussa, jälleenlaivataan ja puretaan aluksista EU:ssa. Tavoitteenamme on lopettaa eväkauppa EU:ssa, mukaan lukien sellaisten evien tuonti, vienti ja kauttakuljetus, jotka eivät ole luonnollisesti eläimen kehoon kiinnittyneitä. Koska eväpyynti estää tehokkaat haiden suojelutoimenpiteet, ehdotamme Euroopan parlamentin ja neuvoston asetuksen (EU) N:o 605/2013 (2) ulottamista koskemaan myös evien kauppaa ja siksi pyydämme komissiota laatimaan uuden asetuksen, jossa ulotetaan kohta ”evät ovat/jätetään luonnollisella tavalla kiinni” koskemaan kaikkea haiden ja rauskujen kauppaa EU:ssa.”
                  
               
                     (3)
                  
                  
                     Euroopan unionista tehty sopimus (SEU) vahvistaa unionin kansalaisuuden merkitystä ja edistää unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.
                  
               
                     (4)
                  
                  
                     Kansalaisaloitteeseen liittyvien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.
                  
               
                     (5)
                  
                  
                     Ehdotetun aloitteen kohteena oleviin asioihin liittyen perussopimusten soveltamiseksi voidaan antaa unionin säädöksiä:
                     
                                 —
                              
                              
                                 yhteisen kalastuspolitiikan tavoitteiden saavuttamiseksi tarvittavien säännösten vahvistamiseksi Euroopan unionin toiminnasta tehdyn sopimuksen (SEUT) 43 artiklan 2 kohdan perusteella;
                              
                           
                                 —
                              
                              
                                 yhteisen kauppapolitiikan täytäntöönpanon puitteiden määrittelemiseksi SEUT-sopimuksen 207 artiklan 2 kohdan perusteella.
                              
                           
               
                     (6)
                  
                  
                     Ehdotettu kansalaisaloite ei näin ollen asetuksen 4 artiklan 2 kohdan b alakohdan mukaisesti ylitä selvästi komission toimivaltaa tehdä perussopimusten soveltamiseksi ehdotuksia unionin säädöksiksi.
                  
               
                     (7)
                  
                  
                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, eikä ehdotettu kansalaisaloite ole selvästi oikeuden väärinkäyttöä, aiheeton tai tehty haitantekotarkoituksessa eikä se ole myöskään selvästi SEU-sopimuksen 2 artiklassa esitettyjen unionin arvojen vastainen.
                  
               
                     (8)
                  
                  
                     Ehdotettu kansalaisaloite ”Stop Finning – Stop the trade” (”Lopettakaa eväpyynti – lopettakaa kauppa”) olisi siksi rekisteröitävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Rekisteröidään ehdotettu kansalaisaloite ”Stop Finning – Stop the trade” (”Lopettakaa eväpyynti – lopettakaa kauppa”).
         
         
            2 artikla
            Tätä päätöstä sovelletaan 2 päivästä tammikuuta 2020.
         
         
            3 artikla
            Tämä päätös on osoitettu ehdotetun kansalaisaloitteen ”Stop Finning – Stop the trade” (”Lopettakaa eväpyynti – lopettakaa kauppa”) järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Nils KLUGER ja Alexander Hendrik CORNELISSEN.
         
         
            Tehty Strasbourgissa 17 päivänä joulukuuta 2019.
            
               
                  Komission puolesta
               
               Věra JOUROVÁ
               
                  Varapuheenjohtaja
               
            
         
         
            (1)  EUVL L 65, 11.3.2011, s. 1.
         
            (2)  Euroopan parlamentin ja neuvoston asetus (EU) N:o 605/2013, annettu 12 päivänä kesäkuuta 2013 , hainevien irrottamisesta aluksella annetun neuvoston asetuksen (EY) N:o 1185/2003 muuttamisesta (EUVL L 181, 29.6.2013, s. 1).